На основу члана 38. Закона о удружењима („Службени гласник РС“, бр. 51 од 14. јула 2009, 99 од 27. децембра 2011 - др. закони, 44 од 8. јуна 2018 - др. закон) и члана 10. Правилника о начину и поступку остваривања права на доделу средстава из буџета општине Аранђеловац за програме и пројекте удружења грађана односно невладиних организација (''Службени гласник општине Аранђеловац'', бр.83/16),

Општинско веће општине Аранђеловац, на предлог Комисије за процену и избор удружења грађана којима се додељују средства из буџета општине Аранђеловац за финансирање програма односно пројеката, на седници одржаној дана 07.10.2021. године, донела је,

ОДЛУКУ

О РАСПОДЕЛИ СРЕДСТАВА ЗА СПРОВОЂЕЊЕ АКТИВНОСТИ УДРУЖЕЊА ГРАЂАНА У 2021. ГОДИНИ

Члан 1.

Расподељују се средства за спровођење активности удружења грађана у 2021. години, Одлуком о буџету општине Аранђеловац за 2021. годину (Сл. Гласник општине Аранђеловац број 9/20), Позиција 111/0, Програмска активност 1201-0003, Функција 860, Конто 481000, и то:

|  |  |  |  |  |
| --- | --- | --- | --- | --- |
| Ред. Бр. | Назив удружења | Назив пројекта | Износ тражених средстава | Износ одобених средстава |
|  | Клуб удружених пензионера Аранђеловца | Рад са члановима клуба удружених пензионера Аранђеловца | 469.000,00 | 200.000,00 |
|  | Удружење оболелих од мултипле склерозе  | Живот ван зидова | 252.500,00 | 252.500,00 |
|  | Удружење оболелих од мултипле склерозе | Корак по корак | 334.386,62 | 334.386,62 |
| 1.
 | Удружење поштовалаца дела Данка Поповића  | Завршни радови на родној кући Данка Поповића | 210.000,00 | 110.000,00 |
|  | Коњички клуб Аранђеловац | Ухвати живот за узде | 588.080,00 | 100.000,00 |
|  | Удружење „Свици у мраку“ | Упознајмо једни друге | 160.000,00 | 110.000,00 |
|  | Савез удружених борачких организација општине Аранђеловац | Попис, фотографисање и обрада фотографија ратних меморијала на подручју општине Аранђеловац | 67.600,00 | 60.000,00 |
|  | Дефектолошки кабинет „Блистави умови“ | Видљиви блистави умови | 100.000,00 | 40.000,00 |
| УКУПНО | 1.206.886,62 |

Члан 2.

Удружења која нису одговорајућом документацијом оправдала коришћење буџетских средстава за 2020. годину, су дужни да пре закључења уговора о коришћењу буџетских средстава за 2021. годину поднесу одговарајућу документацију (по примедбама комисије) из које се може утврдити на шта су потрошили буџетска средства у 2020. години.

Члан 3.

Корисници који нису утрошили буџетска средства за 2020. годину, дужни су да неутрошена буџетска средства врате у буџет општине Аранђеловац.

Члан 4.

Пренос средстава корисницима за одобрене пројекте ће се вршити према динамици испостављене документације за наплату.

Члан 5.

Овлашћује се председник општине Аранђеловац, да у име Општине Аранђеловац са корисницима одобрених буџетских средстава пројеката за удружења грађана потпише уговоре о коришћењу буџетских средстава, за реализацију предвиђених програмских пројеката у 2021. години.

Члан 6.

Задужује се Управа општине Аранђеловац – Одељење за привреду и друштвене делатности и Одељење за финансије и рачуноводство, да контролише наменско трошење буџетских средстава, у складу са овом Одлуком и Правилником о начину, мерилима и критеријумима за избор пројеката удружења грађана односно невладиних организација који се финансирају и суфинансирају из буџета општине Аранђеловац.

Члан 7.

Задужује се Одељење за финансије и рачуноводство општине Аранђеловац, да реализује ову одлуку у складу са Правилником о финансирању (суфинансирању) одобрених пројеката за удружења грађана, динамиком испостављене документације за наплату.

Члан 8.

Ова Одлука ступа на снагу даном доношења, а објавиће се на сајту општине Аранђеловац и у „Службеном гласнику општине Аранђеловац“.

ОПШТИНСКО ВЕЋЕ ОПШТИНЕ АРАНЂЕЛОВАЦ

Бр. 06-654/2021-01-3 од 07.10.2021.год

ПРЕДСЕДНИК ВЕЋА

Бојан Радовић